Φλουμινένσε ΦΚ

Η Φλουμινένσε ΦΚ (πορτογαλικά: Fluminense FC, ) αποτελεί το ποδοσφαιρικό τμήμα του ομώνυμου αθλητικού συλλόγου και μία από τις τέσσερις μεγάλες ομάδες του Ρίο ντε Τζανέιρο στην Βραζιλία. Αγωνίζεται στην Α' κατηγορία ποδοσφαίρου στην Βραζιλία. Ο μεγαλύτερος της αντίπαλος είναι η συμπολίτισσα Φλαμέγνκο. Το ντέρμπι ονομάζεται «Fla-Flu». Αγωνίζεται σε διάφορα στάδια του Ρίο ντε Τζανέιρο αλλά και στο στάδιο «Μαρακανά» της Βραζιλίας, χωρητικότητας 78.838 θέσεων. 

Η Φλουμινένσε είναι κάτοχος τεσσάρων πρωταθλημάτων, ενός πρωταθλήματος Γ' Βραζιλίας, ενός κυπέλλου Βραζιλίας και τριάντα δύο πρωταθλημάτων Καριόκα. Σε διεθνές επίπεδο, έχει υπάρξει μια φορά φιναλίστ του Κόπα Λιμπερταδόρες το 2008 και φιναλίστ του Κόπα Σουδαμερικάνα το 2009.

Ιστορία
Ιδρύθηκε στις 21 Ιουλίου 1902 από τον Όσκαρ Κοξ ο οποίος ήταν βραζιλιάνος βρετανικής καταγωγής.

Το όνομα της είναι ένα δημωνύμιο για τους κατοίκους της πολιτείας του Ρίο. Αν και ο σύλλογος ιδρύθηκε όντας αμιγώς ποδοσφαιρικός, η Φλουμινένσε διατηρεί τμήματα σε παραπάνω από 16 άλλα αθλήματα. Τα χρώματά της είναι το πράσινο, το βυσσινί και το λευκό. Η εμφάνιση της είναι βυσσινί με πράσινες κάθετες ρίγες, λευκά σορτσάκια και λευκές κάλτσες. Αυτός ο συνδυασμός διατηρείται από το 1920. Σε ορισμένα ματς (συνήθως εκτός έδρας), τα σορτσάκια και οι κάλτσες είναι βυσσινί.

Η μεγαλύτερη διάκριση της ομάδας σε διεθνές επίπεδο αποτελεί η πορεία στο Κόπα Λιμπερταδόρες και ο τελικός του 2008 με την Λίγκα Κίτο. Το 2015 η Φλουμινένσε αποκτά τον πρώην διεθνή και κάτοχο Παγκοσμίου Κυπέλλου Ροναλντίνιο. Άλλοι παίκτες που έχουν παίξει στην Φλουμινένσε είναι και οι Ντέκο, Φρέντ, Ριβελίνο, Κάρλος Αλμπέρτο, Ρομάριο, Τιάγκο Σίλβα, Νενέ, Ρισάρλισον, Γκάνσο, Εζέκιελ Γκονζάλες, Μπελέτι. 

Στις 23 Μαΐου 2012 η Φλουμινένσε αποκλείστηκε στα ημιτελικά του Κόπα Λιμπερταδόρες από την Μπόκα Τζούνιορς. Η Φλουμινένσε κατέκτησε το πρωτάθλημα νικώντας 3-2 την Παλμέιρας και αφήνοντας πέντε βαθμούς ως δεύτερη την Ατλέτικο Μινέιρο. Αυτό είναι και το τελευταίο πρωτάθλημα της μέχρι στιγμής.

Το 2013 στην τελευταία αγωνιστική του πρωταθλήματος, η ισοπαλία απέναντι στην Μπαία, ισοδυναμούσε με μαθηματικό υποβιβασμό της ομάδας που μόλις πριν έναν χρόνο είχε πάρει το πρωτάθλημα. Όμως οι Πορτουγκέζα και Φλαμέγνκο στους αγώνες με Γκρέμιο και Κρουζέιρο αντίστοιχα, χρησιμοποίησαν αντικανονικούς παίκτες. Έτσι, με ποινή αφαίρεσης τεσσάρων πόντων, η Φλουμινένσε απέφυγε τον υποβιβασμό.  

Το 2020 τερμάτισε 5η στο εθνικό πρωτάθλημα Μπραζιλεϊράο. 

Το 2021 η Φλουμινένσε μετά από 8 χρόνια απουσίας, συμμετέχει στο Κόπα Λιμπεραδόρες. Προκρίθηκε στην φάση των 16 ως πρωτοπόρος του ομίλου της.

Φλα-Φλου 
Είναι ένα από τα πιο δημοφιλέστερα ντέρμπι στην Βραζιλία μεταξύ των ομάδων Φλουμινένσε και Φλαμέγκο.

Η Φλαμέγκο προηγείται στις νίκες έναντι της Φλουμινένσε.

Ο μεγαλύτερος σε προσέλευση ποδοσφαιρικός αγώνας στην ιστορία καταγράφηκε στις 15/12/1963. Η προσέλευση του κόσμου ήταν 194.603 άτομα.Το αποτέλεσμα της αναμέτρησης ήταν 0-0.

Άλλοι αγώνες με μεγάλη προσέλευση κόσμου είναι οι εξής :

Φλαμέγκο  -  Φλουμινένσε  2-3 171,599, 15/06/1969

Φλαμέγκο  -  Φλουμινένσε  0-0 155,116, 19/05/1976

Φλαμέγκο  -  Φλουμινένσε  0-1 153,520, 16/12/1984

Φλαμέγκο  -  Φλουμινένσε  0-2 138,599, 02/08/1970

Φλαμέγκο  -  Φλουμινένσε  1-1 138,557, 22/04/1979

Φλαμέγκο  -  Φλουμινένσε  5-2 137,002, 23/04/1972

Φλαμέγκο  -  Φλουμινένσε  2-1 136,829, 07/09/1972

Φλαμέγκο  -  Φλουμινένσε  3-3 136,606, 18/10/1964

Φλαμέγκο  -  Φλουμινένσε  1-0 124,432, 23/09/1979

Άλλα ντέρμπι είναι αυτά με την Βάσκο ντα γκάμα (ντέρμπι «Γιγάντων») και την Μποταφόγκο (ντέρμπι «Παππούδων»)

Τίτλοι

Εξωτερικοί σύνδεσμοι 

 Επίσημη ιστοσελίδα
 Ιστορία, νέα και φίλαθλοι

Αθλητικοί σύλλογοι Βραζιλίας
Ιδρύσεις αθλητικών συλλόγων το 1902
Ποδοσφαιρικές ομάδες Βραζιλίας
Ιδρύσεις ποδοσφαιρικών ομάδων το 1902